**VÁLLALKOZÁSI SZERZŐDÉS**

amely létrejött egyrészről a Megrendelő(székhely …, adószám: …, pénzforgalmi számlaszám: …, képviseli: …) **megrendelő** (továbbiakban: Megrendelő)**,**

másrészről **…** (székhely: …, cégjegyzékszám: Cg. …, adószám: …, pénzforgalmi számlaszáma: …, képviseletében: …………..), mint **vállalkozó** (továbbiakban: Vállalkozó),

(együtt: Felek) között az alulírott helyen és napon az alábbi feltételek mellett:

1. A Vállalkozó jelen szerződés aláírásával kötelezi magát, hogy a Megrendelő igényspecifikációja alapján elvégzi **a tanulást segítő informatikai programfejlesztés** munkáit.A Felek a szerződés tárgyának tartalmát jelen szerződés *1. sz. mellékletét* képező **rendszerspecifikáció** szerint határozzák meg, melyek e szerződés részét képezik.
2. A Vállalkozó az elvállalt munkákat a hatályos jogszabályok, hatósági előírások, szabványok, műszaki normatívák betartásával úgy köteles elvégezni, hogy teljesítésével, rendeltetésszerű használatra alkalmas eredményt hozzon létre.

A Vállalkozó e szerződés tárgyának rendeltetésszerű és műszakilag szakszerű megvalósításához szükséges munkák teljeskörű és hiánytalan megvalósítására vállalkozik, kiemelten azon tételek esetében, amelyek nincsenek előírva a rendszerspecifikációban, viszont a szakmai szokások szerint hozzátartoznak a szerződés tárgyának kifogástalan kivitelezéséhez.

1. A kivitelezés teljesítési határideje: **…**

A munkaterület átadásának időpontja: …

1. A Vállalkozót a szerződés tárgyát képező munkák jelen szerződésben rögzített feltételeknek megfelelő teljesítése esetén …,- Ft +ÁFA = **…,-Ft** , azaz … Forint – mely összeg az általános forgalmi adót tartalmazza – átalányár illeti meg.

A Megrendelő a vállalkozói díjat a munka befejezését és igazolt teljesítését követően a Vállalkozó által kiállított számla alapján, a számla keltétől számított tizenöt (15) napon belül fizeti meg a Vállalkozó részére, akként, hogy azt – a vállalkozói számlán feltüntetett pénzforgalmi számlára utalja át.

A Vállalkozó kijelenti, hogy az általa vállalt átalányár minden olyan költséget tartalmaz, amely a jelen szerződés tárgyát képező munkák teljes körű megvalósításához szükséges.

1. A Vállalkozó teljesítése akkor hibátlan, ha a szerződésben meghatározott munka, határidőre és rendeltetésszerű használatra alkalmas módon elkészül.

A teljesítés napja a Vállalkozó készrejelentése alapján elvégzett eredményes átadás-átvétel napja. Az átadás-átvételről jegyzőkönyv készül. Az így felvett jegyzőkönyvben foglalt megállapításokra a Vállalkozónak 15 (15) munkanapon belül írásban kell reagálnia, melynek elmulasztása esetén úgy kell tekinteni, hogy a Vállalkozó elismeri a kifogásokat, és a jegyzőkönyv megállapításaival egyetért. Az átvétel lényeges hiányosságok esetén megtagadható.

1. Amennyiben a kivitelezés során a vállalkozás tárgyának megvalósításához szükséges, és a költségvetésből hiányzó munkák merülnek fel (többletmunka), erről a Vállalkozó haladéktalanul köteles a Megrendelőt tájékoztatni. A többletmunkákat a 4.) pontban megjelölt átalánydíj keretén belül kell elvégeznie a Vállalkozónak.

A Vállalkozó a Megrendelő utasítása alapján köteles elvégezni a szerződés tárgyához kapcsolódóan azokat a munkákat is, amelynek elvégzésében a Felek a szerződéskötésig nem állapodtak meg (pótmunka). A pótmunkák ellenértékének érvényesítése a szerződő Felek kölcsönös megállapodásától függően történhet jelen szerződés módosításával, illetve külön pótmunka szerződés létrehozásával.

1. A Vállalkozó vehet igénybe alvállalkozót. A Vállalkozó a jogosan igénybe vett alvállalkozókért úgy felel, mintha a munkát maga végezte volna, alvállalkozó jogosulatlan igénybevétele esetén, pedig felelős minden olyan kárért is, amely anélkül nem következet volna be.
2. A Vállalkozó a munkálatokat első osztályú minőségben végzi el. Ha a munkavégzés minősége nem megfelelő, a Megrendelő felszólíthatja a Vállalkozót hiányosságok pótlására, illetve a minőség kijavítására, aki a megadott határidőn belül köteles azt végrehajtani. Amennyiben Vállalkozó ezen kötelezettségének maradéktalanul nem tesz eleget, úgy a Megrendelő jogosult a munkával más személyt megbízni, melynek költségeit a Megrendelő érvényesítheti a Vállalkozó felé – akár a vállalkozási díj összegébe való beszámítással.
3. Vállalkozó az 1. pontban meghatározott munka tekintetében a teljesítés napjától számított … hónap időtartamra a hibátlan teljesítésért jótállásra köteles. A jótállás e szerződés teljesítésével kapcsolatban keletkező valamennyi hibára kiterjed.

A jótállásra köteles időszak alatt a Vállalkozó köteles a Megrendelő részéről írásban bejelentett garanciális meghibásodásokat, a bejelentést követő nyolc (10) munkanapon belül felülvizsgálni, a Megrendelő jogos igényei alapján a javítási munkákat, a felülvizsgálatot követő öt (5) munkanapon belül megkezdeni, és a kölcsönösen megállapított határidőre befejezni. Amennyiben Vállalkozó ezen kötelezettségének nem tesz eleget, Megrendelő jogosult a hiba kijavítását a Vállalkozó költségére saját maga, vagy harmadik fél által elvégeztetni és a munkák költségét a Vállalkozóval szemben érvényesíteni.

Amennyiben a Vállalkozó a javítási munkákat határidőn belül nem kezdi meg, vagy a javítási munkát megkezdi, de azt felfüggeszti, vagy nem megfelelő minőségben végzi el, úgy Megrendelő a Vállalkozó írásban történő értesítését követően a meghibásodás más Vállalkozóval történő kijavítására intézkedhet és a javítás teljes költségét érvényesíti a Vállalkozóval szemben.

A jótállás alapján a Megrendelő előzőeken túl jogosult mindazokat a jogokat is érvényesíteni, amelyek a szavatosság alapján megilletik.

A Vállalkozót a teljesítés időpontjától számítva a jogszabályban előírt kötelező szavatosság is terheli.

1. A Vállalkozó az olyan okból eredő késedelmes teljesítés esetére, amelyért felelős, késedelmi kötbér fizetésére köteles, melynek mértéke napi ....-Ft, de legfeljebb a vállalkozói díj 20 %-a.

Amennyiben a szerződés olyan okból lehetetlenül, vagy hiúsul meg, amelyért a Vállalkozó felelős, a Megrendelő jogosulttá válik a szerződéstől való elállásra. Elállás esetén a Vállalkozó köteles a vállalkozói díj 12%-át meghiúsulási kötbérként megfizetni a Megrendelő részére.

A kötbér a nettó vállalási összeg után jár. A kötbér esedékessé válik a késedelem megszűnésekor, hibás teljesítés esetén a kifogás közlésekor, egyéb esetekben a szerződésszegésről való tudomásszerzéskor.

1. A szerződő Felek megállapodnak, hogy a szerződés értelmezése, módosítása kizárólag a szerződő Felek közös megegyezésével és írásban érvényes.
2. Szerződő Felek megállapodnak abban, hogy a szerződés teljesítésével kapcsolatban

* a Megrendelő részéről: ….

telefon: …., e-mail: …

* a Vállalkozó részéről **…**

telefon: …, e-mail: …

jogosult és köteles eljárni.

1. Szerződő Felek e szerződéssel kapcsolatban felmerülő vitás kérdések tekintetében hatáskörtől függően alávetik magukat az Egri Járásbíróság, illetve az Egri Törvényszék kizárólagos illetékességének.
2. Jelen szerződést aláíró Felek kijelentik, hogy a szerződés aláírásához szükséges minden felhatalmazással rendelkeznek, illetve azt is, hogy az általuk képviselt gazdasági társaság ellen csődeljárás, felszámolási eljárás, végelszámolási eljárás nem indult.
3. Szerződő felek jelen okirat aláírásával kölcsönösen és kifejezetten hozzájárulnak ahhoz, hogy a jelen szerződésben vagy az ahhoz kapcsolódó okiratokban meghatározott személyes adataikat a másik szerződő fél kezelje és a szerződés teljesítése vagy az abból származó igények érvényesítése érdekében harmadik személyek részére átadja. Szerződő felek kötelezettséget vállalnak továbbá arra, hogy a jelen szerződés alapján a másik szerződő fél által átadott, vagy a szerződés teljesítése során harmadik személyekről tudomásukra jutott személyes adatokat csak a szerződés teljesítése érdekében kezelik
4. Jelen szerződésben nem szabályozott kérdésekre a Ptk. vállalkozási szerződésekre vonatkozó előírásai az irányadók.

*A Felek jelen szerződést elolvasás és értelmezés után, mint akaratukkal mindenben egyezőt írták alá.*

Kelt Egerben, 201… … napján

………………………………………… …………………………………………

**… …**

**Megrendelő Vállalkozó**

képviseletében képviseletében

… …